CELEX: 
Language: fi
Date: 2021-06-23 00:00:00
Title: KOMISSION DELEGOITU ASETUS (EU) …/…, EU-lannoitevalmisteiden asettamista saataville markkinoilla koskevien sääntöjen vahvistamisesta annetun Euroopan parlamentin ja neuvoston asetuksen (EU) 2019/1009 liitteiden I, II, III ja IV muuttamisesta niiden mukauttamiseksi tekniikan kehitykseen

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentin ja neuvoston asetuksessa (EU) 2019/1009
                  1
                vahvistetaan EU-lannoitevalmisteiden asettamista saataville markkinoilla koskevat säännöt. Sillä kumotaan Euroopan parlamentin ja neuvoston asetus (EY) N:o 2003/2003
                  2
                16 päivästä heinäkuuta 2022. 
            
            
               Asetuksessa (EU) 2019/1009 vahvistetaan lannoitevalmisteiden eri luokkia koskevat yhdenmukaistamissäännöt. Kyseisessä asetuksessa vahvistetaan olennaisesti erilaiset yhdenmukaistamissäännöt epäorgaanisille lannoitteille, joita jo säännellään EY-lannoitteiden eri tyyppien mukaisesti asetuksessa (EY) N:o 2003/2003. Siinä vahvistetaan myös yhdenmukaistamissäännöt laajoille tuoteluokille, joihin yhdenmukaistamissääntöjä ei vielä sovellettu, kuten orgaanisille lannoitteille, orgaanisille kivennäislannoitteille, maanparannusaineille ja kasvualustoille.
            
            
               Kun siirtymistä uusiin yhdenmukaistamissääntöihin valmisteltiin, sekä jäsenvaltiot että asiaankuuluvat sidosryhmät ilmoittivat komissiolle tarpeesta mukauttaa eräitä asetuksen (EU) 2019/1009 liitteessä olevia teknisiä säännöksiä. Jotkin muutoksista ovat tarpeen, jotta voidaan varmistaa yhdenmukaisuus EU:n muiden säädösten kanssa tai turvata asetuksen (EU) 2019/1009 tavoitteena oleva suojelun korkea taso. Toisia muutoksia tarvitaan sellaisten tahattomien tilanteiden välttämiseksi, joissa tärkeitä lannoitevalmisteluokkia jäisi yhdenmukaistamissääntöjen ulkopuolelle, koska ne eivät voi täyttää tiettyjä teknisiä säännöksiä. Muutoksilla turvataan tavoitteena oleva suojelun tason ja poistetaan ei-toivottuja markkinoille pääsyn esteitä. Siten helpotetaan sellaisten agronomisesti tehokkaiden lannoitevalmisteiden pääsyä sisämarkkinoille ja vapaata liikkuvuutta, joiden kauppa sisämarkkinoilla on merkittävää ja jotka eivät aiheuta terveyteen, turvallisuuteen tai ympäristöön kohdistuvaa riskiä, asetuksen (EU) 2019/1009 42 artiklan 1 kohdassa komissiolle siirretyn säädösvallan nojalla.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Jäsenvaltioita kuultiin lannoitevalmisteita käsittelevässä komission asiantuntijaryhmässä (E01320) paremmasta lainsäädännöstä 13. huhtikuuta 2016 tehdyn toimielinten välisen sopimuksen
                  3
                sääntöjen mukaisesti.
            
            
               Tarkemmat tiedot näistä kuulemisista ovat nähtävissä 7. marraskuuta 2019, 25. kesäkuuta 2020, 24. marraskuuta 2020 ja 23. maaliskuuta 2021 pidettyjen kokousten pöytäkirjoissa sekä asiaankuuluvien sidosryhmien eri kannanotoissa, jotka ovat yleisesti saatavilla asiantuntijaryhmän CIRCABC-sivulla:
            
            
               
                  https://circabc.europa.eu/ui/group/36ec94c7-575b-44dc-a6e9-4ace02907f2f/library/b8e01334-4d39-445d-bf4e-589356d55b1f
               
                
            
            
               Jäsenvaltiot ja asiaankuuluvat sidosryhmät tukivat laajalti tämän delegoidun asetuksen antamista.
            
            
               Delegoidun asetuksen luonnos julkaistiin paremman sääntelyn portaalissa palautteen saamiseksi. Kannanottoja toimitettiin yli 60, ja suurin osa niistä koski yksittäisiä säännöksiä.
            
            
               Liitteen I muutoksia koskevat kannanotot
            
            
               Sellaisten farmakologisesti vaikuttavien aineiden osalta, joille on vahvistettu valvonnan toimenpideraja komission asetuksen (EU) 2019/1871
                  4
                mukaisesti, ilmaistiin huoli siitä, että vaatimus, jonka mukaan kyseinen toimenpideraja ei saa ylittyä, kasvattaisi analyysikustannuksia. Tällainen vaatimus on kuitenkin tarpeellinen EU-lannoitevalmisteiden turvallisuuden varmistamiseksi. Se on yksi toimenpiteistä, joilla korvataan nykyiset säännökset sellaisten aineiden osalta, joille on EU:n säännöissä
                  5
                tai niiden perusteella määritetty jäämien enimmäismäärä. Lannoitevalmisteasetuksen nykyisissä säännöksissä asetetaan valmistajille velvollisuus toimittaa käyttöohjeet, joiden mukainen käyttö viljelykasveissa ei aiheuta mainitun enimmäismäärän ylittymistä. Nykyisen velvollisuuden noudattamiseen liittyviin suuriin hankaluuksiin verrattuna voidaan kohtuudella arvioida, että uuden velvollisuuden täytäntöönpanokustannukset ovat alemmat ja todistustaakka kevenee huomattavasti. 
            
            
               Euroopan parlamentin ja neuvoston asetuksessa (EY) N:o 1107/2009
                  6
                tarkoitettujen tehoaineiden esiintymistä EU-lannoitevalmisteissa koskevan säännöksen katsottiin olevan epäselvä. Teksti on laadittu uudelleen, jotta siitä kävisi vielä selvemmin ilmi, että EU-lannoitevalmisteet voivat sisältää kyseisiä tehoaineita, mutta valmisteella itsellään ei saa olla mainitussa asetuksessa tarkoitettua kasvinsuojelutoimintoa. Julkisessa kuulemisessa saadussa palautteessa ehdotettiin myös, että otetaan käyttöön enimmäispitoisuus kaikille EU-lannoitevalmisteissa oleville tehoaineille. Näin ei kuitenkaan välttämättä päästäisi tyydyttävään ratkaisuun kaikkien tehoaineiden osalta. Esimerkkinä on kupari, jota varten lannoitevalmisteasetuksessa on jo useita eri enimmäismääriä riippuen toimintoperusteisesta tuoteluokasta. Lisäksi kyseisellä muutoksella ainoastaan selvennetään lannoitevalmisteasetuksen 1 artiklan 1 kohdan b alakohdan nykyisiä säännöksiä toteamalla, että asetusta ei sovelleta kasvinsuojeluaineisiin, jotka ovat tuotteita, jotka sisältävät jotakin tehoainetta ja joilla lisäksi on jokin kasvinsuojelutoiminto. Siksi katsotaan, että on edelleen sopivin ja joustavin ratkaisu analysoida tapauskohtaisesti, onko jotakin tehoainetta sisältävä tuote EU-lannoitevalmiste vai kasvinsuojeluaine.
            
            
               Lisäksi julkisessa kuulemisessa saadussa palautteessa ehdotettiin hivenravinnelannoitteiden typologian ”UVCB
                  7
               -rautakelaatit” laajentamista koskemaan myös muita hivenravinnekelaatteja. Tämä on johdonmukaista suhteessa liitteeseen II tehtäviin muutoksiin, joilla mukautetaan kelaatinmuodostajan pH-stabiilisuutta koskevaa vaatimusta nimenomaan, jotta se kattaisi useammanlaisia hivenravinteita kelatoivia aineita. 
            
            
               Siltä osin kuin on kyse nikkeliä koskevan raja-arvon soveltamisesta biologisesti saatavissa olevaan pitoisuuteen mineraaliainesosista koostuvissa kasvualustoissa, useimmissa kannanotoissa oltiin tyytyväisiä siihen, että tätä poikkeusta sovelletaan ainoastaan nikkeliin eikä kaikkiin haitallisiin aineisiin. Joidenkin näkemysten mukaan tämän poikkeuksen piiriin kuuluvia mineraaliainesosista koostuvia kasvualustoja ei pitäisi rajata vain ammattikäyttöön. Tätä ehdotusta ei kuitenkaan voitu ottaa huomioon, koska juuri ammattikäyttö lisää huomattavasti näiden materiaalien kierrätystä. Lisäksi teksti, sellaisena kuin se on muotoiltuna, on linjassa komission päätöksen (EU) 2015/2099
                  8
                vastaavan säännöksen kanssa.
            
            
               Liitteen II muutoksia koskevat kannanotot
            
            
               Tiettyjen polymeerien käyttöä ainesosina EU-lannoitevalmisteissa koskevan palautteen perusteella on selvennetty, että ainesosina on käytettävä vesiliukoisia polymeerejä. Joissakin kannanotoissa vaadittiin myös, että tällaisia polymeerejä ei saisi rekisteröidä Euroopan parlamentin ja neuvoston asetuksen (EY) N:o 1907/2006
                  9
                (REACH-asetus) perusteella. Vaikka nykyisin ei ole velvollisuutta rekisteröidä polymeerejä REACH-asetuksen nojalla, vaatimuksen katsotaan tällä hetkellä olevan aiheellinen lannoitevalmisteasetuksessa sen varmistamiseksi, että tällaisten polymeerien käytön turvallisuus maaperässä lannoitusvalmisteina arvioidaan. 
            
            
               Siltä osin kuin on kyse kuidutuksen lisäämisestä ainesosaluokkaa (CMC) 2 koskevien käsittelyjen tyhjentävään luetteloon, esiin tuotiin monia huolenaiheita, jotka liittyvät enimmäislämpötilaa ja lisäaineiden käyttöä rajoittaviin vaatimuksiin. On osoitettu, että useita puun kuidutuskäsittelyjä jäisi pois CMC 2:sta. Edellytykset, jotka koskevat enimmäislämpötilaa ja ainoastaan veden käyttöä lisäaineena, ovat kuitenkin tarpeen sen varmistamiseksi, että asianomaisia kasveja tai kasvien osia ei muunneta kemiallisesti. Se on oleellista CMC 2:ssa, jonka osalta REACH-rekisteröintiä ei vaadita eikä muita turvallisuusvaatimuksia ole. Kuiduttamalla korkeammassa lämpötilassa saatavat materiaalit voisivat kuulua CMC 1:n piiriin, jolloin niiden turvallisuus arvioitaisiin REACH-rekisteröinnin yhteydessä, jos ne olisivat kemiallisesti muunnettuja aineita. 
            
         
         
            
            
               Liitteen III muutoksia koskevat kannanotot
            
            
               Jäämien enimmäismääriä koskevia merkintävaatimuksia on selkeytetty saadun palautteen perusteella. Tämän säännöksen soveltamisalaan kuuluvalle tilanteelle on kaksi edellytystä: jos EU-lannoitevalmisteen ainesosa saatettaisiin markkinoille elintarvikkeena tai rehuna, siihen sovellettaisiin jäämien enimmäismääriä koskevia EU:n sääntöjä; ja kyseiset enimmäismäärät ylittyvät asianomaisessa ainesosassa. Tällaisissa tapauksissa EU-lannoitevalmisteiden valmistaja mainitsee tuoteselosteessa kyseisen aineen pitoisuuden lopputuotteessa sekä varoituksen, jonka mukaan ainetta on käytettävä niin, että enimmäismäärä ei ylity viljelykasveissa.  
            
            
               Poikkeamista saatiin hyvin monenlaista palautetta. Yhtäältä todettiin, että poikkeamia koskevia sääntöjä ei pitäisi muuttaa, koska nykyinen tekninen kapasiteetti mahdollistaa niiden noudattamisen. Toisaalta muutoksia pidettiin hyvinä, ja orgaanisia lannoitteita ja orgaanisia kivennäislannoitteita koskevien poikkeamien osalta ehdotettiin lisämuutoksia erityisesti siksi, että ne sisältävät runsaasti orgaanista ainesta, mikä aiheuttaa tiettyihin parametreihin suurta vaihtelua. Lisäksi ehdotettiin otettavaksi käyttöön määrää koskevia poikkeamia, jotka vaihtelevat pakkauskoon mukaan. Lannoitevalmisteiden mekaanisen seoksen (blendi) määrän merkintää koskevaa poikkeamaa pidettiin liian monimutkaisena. Tässä asetuksessa säilytetään kuitenkin muutokset sellaisina kuin ne olivat julkiseen kuulemiseen toimitetussa luonnoksessa. Niiden tarkoituksena on välttää tilanteet, joissa tietyt EU-lannoitevalmisteet suljettaisiin tahattomasti sisämarkkinoiden ulkopuolelle, koska ne eivät voi täyttää poikkeamia koskevia nykyisiä sääntöjä. Tulevaisuudessa poikkeamia koskevia sääntöjä voidaan tarvittaessa muuttaa lannoitevalmisteasetusta tukevan standardoinnin kehityksen ja tekniikan edistymisen perusteella.  
            
            
               Liitteen IV muutoksia koskevat kannanotot
            
            
               Saadussa palautteessa tuotiin esiin huoli väärinkäsityksen syntymisestä siitä, että moduuleja B+C ei enää voitaisi soveltaa kasvibiostimulantteihin ja inhibiittoreihin. Muutos on kuitenkin selkeä: Moduuleja B+C voidaan soveltaa kasvibiostimulantteihin ja inhibiittoreihin, kunhan ne eivät sisällä sellaista ainesosaa, johon on pakollista soveltaa moduulia D1.  Delegoidun asetuksen luonnoksesta on ilmoitettu myös kaupan teknisiä esteitä koskevan sopimuksen 2 artiklan 9 kohdan 2 alakohdan mukaisesti. Kannanottoja ei ole toimitettu. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidulla säädöksellä muutetaan asetuksen (EU) 2019/1009 liitteissä I, II, III ja IV olevia teknisiä säännöksiä. Tämän delegoidun säädöksen oikeusperusta on asetuksen (EU) 2019/1009 42 artiklan 1 kohta.
            
            
               KOMISSION DELEGOITU ASETUS (EU) …/…,
            
            
               annettu 23.6.2021,
            
            
               EU-lannoitevalmisteiden asettamista saataville markkinoilla koskevien sääntöjen vahvistamisesta annetun Euroopan parlamentin ja neuvoston asetuksen (EU) 2019/1009 liitteiden I, II, III ja IV muuttamisesta niiden mukauttamiseksi tekniikan kehitykseen
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä asetuksen (EY) N:o 2003/2003 kumoamisesta 5 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1009
                  10
                ja erityisesti sen 42 artiklan 1 kohdan,
            
            
               sekä katsoo seuraavaa:
            
            
               (1)Lannoitevalmisteeseen, joka täyttää asiaankuuluvat asetuksen (EU) 2019/1009 liitteessä I vahvistetut toimintoperusteisen tuoteluokan (PFC) vaatimukset ja liitteessä II vahvistetut ainesosaluokan (CMC) vaatimukset, jossa on mainitun asetuksen liitteen III mukaiset merkinnät ja joka on läpäissyt mainitun asetuksen liitteessä IV vahvistetun vaatimustenmukaisuuden arviointimenettelyn, voidaan sen jälkeen laittaa CE-merkintä, ja se voi liikkua vapaasti sisämarkkinoilla EU-lannoitevalmisteena.  
            
            
               (2)Asetuksessa (EU) 2019/1009 siirretään komissiolle valta muuttaa asetuksen liitteitä I (osittain), II, III ja IV.
            
            
               (3)Kun valmisteltiin siirtymistä uusiin yhdenmukaistamissääntöihin, sekä jäsenvaltiot että asiaankuuluvat sidosryhmät ilmoittivat komissiolle tarpeesta mukauttaa eräitä asetuksen (EU) 2019/1009 liitteissä olevia teknisiä säännöksiä. Jotkin muutoksista ovat tarpeen yhdenmukaisuuden lisäämiseksi suhteessa EU:n muihin säädöksiin, ja niiden tarkoituksena on helpottaa turvallisten ja agronomisesti tehokkaiden lannoitevalmisteiden pääsyä sisämarkkinoille ja vapaata liikkuvuutta. Joitakin muutoksia tarvitaan turvaamaan asetuksen (EU) 2019/1009 tavoitteena oleva suojelun korkea taso ja siten varmistamaan, että kyseisen asetuksen nojalla sisämarkkinoille pääsevät EU-lannoitevalmisteet eivät aiheuta terveyteen, turvallisuuteen tai ympäristöön kohdistuvaa riskiä. Toiset muutokset taas ovat tarpeen, jotta vältetään tilanteet, joissa tärkeitä lannoitevalmisteluokkia jäisi tahattomasti yhdenmukaistamissääntöjen ulkopuolelle. Näillä muutoksilla varmistetaan sellaisten agronomisesti tehokkaiden ja turvallisten lannoitevalmisteiden, joilla jo käydään yleisesti kauppaa markkinoilla, pääsy sisämarkkinoille. 
            
            
               (4)Asetuksessa (EU) 2019/1009 vahvistetaan säännöt EU-lannoitevalmisteille, jotka sisältävät ainetta, jolle on vahvistettu jäämän enimmäismäärän raja-arvot elintarvikkeiden ja rehujen osalta neuvoston asetuksen (ETY) N:o 315/93
                  11
                mukaisesti, Euroopan parlamentin ja neuvoston asetuksessa (EY) N:o 396/2005
                  12
               , Euroopan parlamentin ja neuvoston asetuksessa (EY) N:o 470/2009
                  13
                tai Euroopan parlamentin ja neuvoston direktiivissä 2002/32/EY
                  14
               . Valmistajalla on velvollisuus toimittaa käyttöohjeet sen varmistamiseksi, että EU-lannoitevalmisteen tarkoituksen mukainen käyttö ei johda elintarvikkeita ja rehuja koskevien enimmäisraja-arvojen ylittymiseen. Lisäksi valmistajan on sisällytettävä teknisiin asiakirjoihin tämän vaatimuksen täyttymisen osoittavien laskelmien tulokset. Tämän velvollisuuden täytäntöönpanoa koskevissa keskusteluissa on tullut selväksi, että valmistajien on mahdotonta noudattaa sitä, minkä vuoksi agronomisesti tehokkaat, turvalliset lannoitevalmisteet, joilla jo käydään yleisesti kauppaa, eivät läpäise vaatimustenmukaisuuden arviointia eivätkä pääse sisämarkkinoille asetuksen (EU) 2019/1009 nojalla. Sen vuoksi kyseiset vaatimukset olisi korvattava vaatimuksilla, jotka ovat oikeasuhteisemmat ja täytäntöönpanokelpoisemmat kahdelta näkökannalta.
            
         
         
            
               (5)Ensinnäkin kyseisten enimmäismäärien tai -tasojen ylittyminen viljelykasveissa voidaan estää antamalla loppukäyttäjille asianmukaista tietoa tuoteselosteessa. Näin ollen asetusta (EU) 2019/1009 olisi muutettava asettamalla valmistajille velvollisuus ilmoittaa loppukäyttäjille, jos EU-lannoitevalmisteeseen sisältyy sellainen ainesosa, jossa asetuksissa (EY) N:o 470/2009 tai (EY) N:o 396/2005, asetuksen (ETY) 315/93 mukaisesti, tai direktiivissä 2002/32/EY vahvistetut enimmäismäärät tai -tasot ylittyvät, jos kyseiset ainesosat saatetaan markkinoille elintarvikkeena tai rehuna. Edellä olevaan luetteloon olisi lisättävä myös Euroopan parlamentin ja neuvoston asetus (EU) N:o 1831/2003
                  15
               , jotta voidaan varmistaa ihmisten terveyden, eläinten terveyden ja ympäristön korkeatasoinen suojelu rehun lisäaineiden osalta. Tällä tavalla loppukäyttäjän on mahdollista toteuttaa kaikki tarvittavat toimenpiteet sen varmistamiseksi, että viljelykasvit ovat elintarvikkeita ja rehuja koskevien sääntöjen mukaisia.   
            
            
               (6)Toiseksi tarvitaan lisätoimenpiteitä eräiden asetuksen (EY) N:o 470/2009 soveltamisalaan jo kuuluvien farmakologisesti vaikuttavien aineiden osalta. Lähestymistapoja olisi oltava erilaisia riippuen siitä, onko kyseessä komission asetuksen (EU) N:o 37/2010
                  16
                liitteessä olevassa taulukossa 1 lueteltu sallittu aine, jolle on jo ehkä asetettu jäämän enimmäismäärä, vai muu kuin sallittu aine, jolle on vahvistettu valvonnan toimenpideraja komission asetuksessa (EU) 2019/1871
                  17
               . Sallitun aineen jäämiä saa olla EU-lannoitevalmisteessa ainoastaan, jos kyseinen aine luetellaan asetuksen (EU) N:o 37/2010 liitteessä olevassa taulukossa 1. Muita kuin sallittuja farmakologisesti vaikuttavia aineita, jotka ovat vaarallisempia kuluttajien terveydelle, kun niitä esiintyy elintarvikkeissa, ei kuitenkaan saisi olla EU-lannoitevalmisteessa valvonnan toimenpiderajan ylittävänä pitoisuutena.
            
            
               (7)EU-lannoitevalmiste voi sisältää myös Euroopan parlamentin ja neuvoston asetuksessa (EY) N:o 1107/2009
                  18
                tarkoitettuja tehoaineita. Koska kasvinsuojeluaineet eivät kuulu asetuksen (EU) 2019/1009 soveltamisalaan, asetustekstissä olisi tehtävä selväksi, että tehoainetta sisältävällä EU-lannoitevalmisteella ei saa olla asetuksessa (EY) N:o 1107/2009 tarkoitettua kasvinsuojelutoimintoa. Tämä selvennys on tarpeellinen yhdenmukaisuuden varmistamiseksi suhteessa asetukseen (EY) N:o 1107/2009 ja helpottaa yhdenmukaistamissääntöjen noudattamista niin talouden toimijoiden kuin kansallisten viranomaisten kannalta ja sitä kautta asetukseen (EU) 2019/1009 perustuvaa sisämarkkinoille pääsyä. 
            
            
               (8)Asetukseen (EU) 2019/1009 sisältyy tyhjentävä luettelo yksiravinteisten epäorgaanisten hivenravinnelannoitteiden typologioista sekä niitä vastaava kuvaukset ja hivenravinteiden vähimmäispitoisuudet. Hivenravinnelannoitesuolasta on oltava 10 massaprosenttia vesiliukoista hivenravinnetta. On kuitenkin olemassa karbonaatti- tai fosfaattisuoloihin perustuvia lannoitteita, joissa on hivenravinteita, jotka eivät ole vesiliukoisia. Sillä ei ole vaikutusta niiden tehokkuuteen lannoitteina tai ravinteiden hyödyntämiseen viljelykasveissa. Sen vuoksi tällaisten hivenravinnelannoitesuolojen pääsy sisämarkkinoille olisi sallittava poistamalla vesiliukoisuutta koskeva edellytys. UVCB
                  19
               -kelaattien osalta luetellaan ainoastaan rautakelaatit. Muutkin hivenravinteet voivat kuitenkin olla UVCB-kelaatteja ja vapautua hitaasti kasveihin. Hitaasti vapautuvat lannoitteet ovat hyödyllisiä ravinteiden aiheuttaman maaperän pilaantumisen ehkäisemiseksi, sillä kun hivenravinteet vapautuvat hitaasti, niillä on suuremmat mahdollisuudet imeytyä kasveihin. Sen vuoksi on aiheellista sisällyttää tällaiset erikoistuotteet yhdenmukaistamissääntöjen soveltamisalaan ja edistää niiden vapaata liikkuvuutta sisämarkkinoilla. 
            
            
               (9)Asetuksessa (EU) 2019/1009 vahvistetaan raja-arvot kasvualustassa esiintyville haitallisille aineille, muun muassa nikkelille; kasvualusta on EU-lannoitevalmiste, joka on muu kuin paikan päällä oleva maa-aines ja jonka toiminto on saada kasvit ja sienet kasvamaan. Asetuksessa (EU) 2019/1009 vahvistetaan tämän tyyppisiä lannoitevalmisteita koskevat yhdenmukaistamissäännöt. Markkinoilla on kansallisten sääntöjen perusteella jo monenlaisia, ominaisuuksiltaan hyvin erilaisia kasvualustoja, jotka ovat mahdollisia ehdokkaita EU-lannoitevalmisteiksi. Asetuksessa (EU) 2019/1009 vahvistettu ja kaikkiin kasvualustoihin sovellettava nikkeliä koskeva raja-arvo aiheuttaa kuitenkin hankaluuksia joidenkin sellaisten kasvualustojen osalta, jotka sisältävät yksinomaan mineraaliainesosia. Tällaiset valmisteet ovat erikoistuotteita, jotka ovat kiertotalouden periaatteiden mukaisia ja täyttävät jo komission päätöksessä (EU) 2015/2099
                  20
                kasvualustoille vahvistetut EU-ympäristömerkin arviointiperusteet. Kyseisessä päätöksessä erotetaan toisistaan mineraalikasvualustat ja muut kasvualustaluokat siltä osin kuin on kyse haitallisten aineiden, mukaan lukien nikkeli, pitoisuuden määritysmenetelmistä. Kaikkien muiden kasvualustojen kuin mineraalikasvualustojen osalta on määritettävä haitallisen aineen kokonaispitoisuus, kun taas mineraalikasvualustojen osalta määritetään vain biologisesti saatavissa oleva pitoisuus. Tätä erottelua voidaan perustella sillä, että mineraalikasvualustat valmistetaan usein korkeissa lämpötiloissa, jolloin haitallisten aineiden ja mineraaliainesosien rakenteen välille muodostuu vahva kemiallinen sidos ja tällaisten haitallisten aineiden biosaatavuus heikkenee. Tätä erottelua ei kuitenkaan tehdä asetuksessa (EU) 2019/1009. Käytettävissä olevien tietojen perusteella markkinoilla olevat mineraalikasvualustat olisivat asetuksessa (EU) 2019/1009 nikkelille asetetun raja-arvon mukaisia, jos olisi määritettävä ainoastaan haitallisen aineen biologisesti saatavissa oleva pitoisuus, mutta ne eivät voi olla saman raja-arvon mukaisia, jos on määritettävä kokonaispitoisuus, kuten nykyisin vaaditaan. Sen vuoksi on tärkeää varmistaa yhdenmukaisuus kyseisten valmisteiden CE-merkintää koskevien, asetukseen (EU) 2019/1009 perustuvien vaatimusten ja EU-ympäristömerkin soveltamisen välillä, jotta vältetään ei-toivottava tilanne, jossa ympäristön kannalta turvalliset ja siksi ympäristömerkin saaneet valmisteet eivät kuuluisi yhdenmukaistamissääntöjen soveltamisalaan.  Näin ollen nikkeliä koskevaa asetuksen (EU) 2019/1009 liitteessä I vahvistettua raja-arvoa olisi sovellettava mineraalikasvualustojen osalta ainoastaan biologisesti saatavissa olevaan pitoisuuteen. 
            
            
               (10)Suojatoimenpiteenä kyseistä sääntöä olisi sovellettava ainoastaan silloin, kun asianomaisten valmisteiden käyttö on rajattu ammattimaiseen käyttöön puutarhoissa, viherkatoissa ja viherseinissä. Näin varmistettaisiin käytettyjen kasvualustojen parempi käsittely ja korkeampi hyödyntämisaste ja tarjottaisiin todellisia mahdollisuuksia materiaalien kierrätykseen niiden käytön jälkeen. Lisäksi valmistajan olisi tehtävä yhteistyötä käyttäjän kanssa sen varmistamiseksi, että valmisteet hävitetään turvallisesti sen jälkeen, kun niitä ei enää käytetä. Valmiste ei myöskään saisi olla suoraan kosketuksessa maaperään, jotta siihen ei kertyisi haitallisia aineita.
            
            
               (11)EU-lannoitevalmisteet saavat sisältää ainoastaan sellaisia ainesosia, jotka täyttävät jonkin asetuksen (EU) 2019/1009 liitteen II mukaisen ainesosaluokan osalta vahvistetut vaatimukset. Lannoitevalmisteet, erityisesti lannoitteet, sisältävät usein polymeeripohjaisia teknisiä lisäaineita, jotka ovat tärkeitä valmisteiden tehokkuuden ja turvallisen käytön varmistamiseksi. Yksikään nykyisistä ainesosaluokista ei kata tällaisia lisäaineita. Niitä sisältävät lannoitteet kuuluvat kuitenkin Euroopan parlamentin ja neuvoston asetuksessa (EY) N:o 2003/2003
                  21
                säädettyjen yhdenmukaistamissääntöjen soveltamisalaan.  Tällaiset tekniset lisäaineet ovat esimerkiksi paakkuuntumisenestoaineita, jotka estävät kokkareiden muodostumisen, ja pölyämisenestoaineita, jotka estävät pölypäästöt lannoitevalmisteesta sen käytön aikana. Paakkuuntumisenestoaineet ovat olennaisen tärkeitä ravinteiden tehokkaan käytön kannalta, sillä ilman tällaisia aineita lannoite ei leviäisi tasaisesti ja loppukäyttäjä levittäisi lannoitetta lisää, jotta sitä varmasti tulisi kaikille kasveille. Myös pölyämisenestoaineet ovat hyvin tärkeitä käyttäjien terveyden suojelemiseksi. Sen vuoksi polymeerit, jotka eivät aiheuta ympäristöhuolta, olisi sisällytettävä ainesosiin, joiden käyttö lannoitevalmisteissa on sallittua asetuksen (EU) 2019/1009 nojalla. Näin varmistettaisiin, että agronomisen tehokkuuden ja turvallisuuden kannalta parannetuilla merkittävillä tuoteluokilla on edelleen pääsy sisämarkkinoille. 
            
            
               (12)Sen määrittämiseksi, mitkä polymeerit eivät aiheuta ympäristöhuolta, on aiheellista ottaa huomioon Euroopan kemikaaliviraston riskinarviointikomitean
                  22
                ja sosioekonomisesta analyysista vastaavan komitean Euroopan parlamentin ja neuvoston asetuksen (EY) N:o 1907/2006
                  23
                mukaisesti antamat tieteelliset lausunnot kuluttajille tai ammattikäyttöön tarkoitettuihin tuotteisiin tarkoituksellisesti lisätyistä mikromuoveista.  
            
            
               (13)Sisällyttämällä nämä polymeerien luokat CMC 1:een (Ensiömateriaalista koostuvat aineet ja seokset) ja CMC 11:een (Euroopan parlamentin ja neuvoston direktiivissä 2008/98/EY
                  24
                tarkoitetut sivutuotteet) varmistetaan myös, että kyseiset polymeerit rekisteröidään asetuksen (EY) N:o 1907/2006 nojalla ja että niiden asiakirja-aineistoon sisältyy niiden käyttöä lannoitevalmisteena koskeva turvallisuusraportti. Tämä varmistaisi sen, että kyseisten lisäaineiden käytöstä lannoitevalmisteissa aiheutuvat mahdolliset riskit arvioitaisiin huolellisesti ja että lannoitevalmisteet, joille myönnettäisiin pääsy sisämarkkinoille tämän muutoksen nojalla, ovat näin ollen turvallisia ihmisten terveyden ja ympäristön kannalta.  
            
            
               (14)Hivenravinnelannoitteet saattavat sisältää kelaatinmuodostajia tai kompleksinmuodostajia, jotka ovat aineita, joiden tarkoituksena on parantaa hivenravinteiden pitkäaikaista käyttökelpoisuutta kasveille. 
            
            
               (15)Asetuksessa (EU) 2019/1009 edellytetään, että kelaatinmuodostajia sisältävät lannoitevalmisteet pysyvät vakaana Hoagland-standardiliuoksessa, jonka pH on 7 ja 8, vähintään kolme päivää, jotta voidaan varmistaa, että hivenravinteet vapautuvat kasveihin hitaasti. Maatalousmaiden koostumus ja pH:n vaihtelut voivat häiritä näiden valmisteiden vakautta. Tekniikan kehittyminen on tehnyt mahdolliseksi arvioida mahdollisia häiriöitä ja määrittää pH:n vaihteluväli, jonka sisällä valmisteet ovat maataloustarkoituksissa vakaita. Edellä esitetyn perusteella valmiste voi olla vakaa muulla pH:n vaihteluvälillä kuin pH-arvoilla 7 ja 8 ja siitä huolimatta täyttää tarkoituksensa hivenravinteiden pitkäaikaisen käyttökelpoisuuden varmistajana. Sen vuoksi asetusta (EU) 2019/1009 olisi muutettava siten, että asianomaiset valmisteet voivat olla vakaita erilaisella pH:n vaihteluvälillä. Tällä tavalla yhdenmukaistamissäännöt kattaisivat useampia valmisteita, jotka vapauttavat hivenravinteita kasveille hitaasti ja siten vähentävät ravinteiden huuhtoutumista maaperään. pH:n vaihteluväli, jolla EU-lannoitevalmisteet ovat vakaita, olisi lisätoimenpiteenä ilmoitettava tuoteselosteessa sen varmistamiseksi, että loppukäyttäjät saavat asianmukaista tietoa.
            
            
               (16)Asetuksessa (EU) 2019/1009 vaaditaan kullakin kelaatinmuodostajalla kelatoidun kunkin hivenravinteen tai tapauksen mukaan kullakin kompleksinmuodostajalla kompleksoidun kunkin hivenravinteen prosenttiosuuden ilmoittamista. Hivenravinnevalmisteissa saattaa olla yhdistelmä eri kelaatinmuodostajia tai kompleksinmuodostajia tai molempia. Käytettävissä olevat analyysimenetelmät eivät tällaisissa tapauksissa tue kullakin yksittäisellä aineella kelatoidun tai kompleksoidun kunkin hivenravinteen täsmällisen prosenttiosuuden määrittämistä. Näin ollen asetusta (EU) 2019/1009 olisi muutettava, jotta valmistajat voivat täyttää nämä merkintävaatimukset ja niiden pääsy sisämarkkinoille helpottuu. 
            
            
               (17)Joissakin lannoitevalmisteissa, kuten kasvualustoissa, käytetään pääasiallisena ainesosana turvetta. Turvetta korvaavien vaihtoehtojen käytön edistäminen on tärkeää ilmastonmuutoksen torjumiseksi ja erityisesti hiilen poistumisen ja kasvihuonekaasupäästöjen ehkäisemiseksi sekä herkkien ekosysteemien suojelemiseksi. Kasvikuiduilla voitaisiin osittain korvata turve kasvualustoissa. Käsittelemättömien kasvikuitujen potentiaalin lisäämiseksi ne on kuitenkin muunnettava hienosyisemmiksi kuiduiksi, sillä se parantaa niiden biohajoavuusastetta, vuorovaikutusta ravinteiden kanssa ja vedenpidätystä. Kasvien raakakuitujen muokkaaminen erilaisilla fysikaalisilla esikäsittelyillä kuiduttamista varten olisi lisättävä CMC 2:n (Kasvit, kasvien osat tai kasviuutteet) käsittelyjä koskevaan tyhjentävään luetteloon. Suojatoimenpiteenä käsittelymenetelmiin olisi lisättävä tiettyjä rajoituksia, kuten enimmäislämpötila ja kielto käyttää muita lisäaineita kuin vettä.
            
            
               (18)Ainesosaluokissa CMC 3 (Komposti) ja CMC 5 (Muu mädäte kuin tuorekasvimädäte) vahvistetaan tyhjentävä luettelo syötemateriaaleista, joita voidaan käyttää. Kyseiseen luetteloon sisältyvät Euroopan parlamentin ja neuvoston asetuksen (EY) N:o 1069/2009
                  25
                32 artiklassa tarkoitetut johdetut tuotteet ja eläimistä saatavat sivutuotteet, joita voidaan pitää kuolleina organismeina, tapauksissa, joissa on määritetty valmistusketjun päätepiste mainitun asetuksen 5 artiklan 2 kohdan kolmannen alakohdan mukaisesti. 
            
            
               (19)Asetuksessa (EU) 2019/1009 vahvistetaan ensimmäistä kertaa yhdenmukaistamissäännöt, jotka koskevat kompostia ja mädätettä EU-lannoitevalmisteissa käytettävinä ainesosina. Kyseisiä aineksia on kuitenkin markkinoilla kansallisten sääntöjen perusteella. Eläimistä saatavia sivutuotteita, joita ei voida pitää kuolleina organismeina (erityisesti käsittelemätöntä lantaa), käytetään nykyisin usein kompostin ja mädätteen syötemateriaaleina. Sillä tavalla kyseiset ainekset muunnetaan lannoitevalmisteiksi, joilla on taloudellista ja ympäristöön liittyvää nettolisäarvoa. Eläinten kiinteän ulosteen kompostin, mukaan lukien siipikarjan lanta ja kompostoitu karjanlanta, sekä yhdessä kasvi- tai eläinperäisen aineksen kanssa mädätettyjä eläimistä saatavia sivutuotteita sisältävän mädätteen käyttö sisältyy komission asetuksen (EY) N:o 889/2008
                  26
                liitteessä I olevaan tyhjentävään luetteloon lannoitteista, maanparannusaineista ja ravinteista, joita on sallittua käyttää luonnonmukaisessa maataloudessa. Sen vuoksi on aiheellista antaa pääsy sisämarkkinoille sellaisille lannoitevalmisteille, jotka sisältävät kompostia tai mädätettä, jossa on käytetty tällaisia eläimistä saatavia sivutuotteita syötemateriaaleina. Näin varmistettaisiin myös yhdenmukaisuus hiljattain lisätyissä ainesosaluokissa CMC 12 (Saostetut fosfaattisuolat ja -johdannaiset), CMC 13 (Termisessä hapetuksessa muodostuvat materiaalit ja johdannaiset) ja CMC 14 (Pyrolyysi- ja kaasutusmateriaalit) sallittujen syötemateriaalien kanssa. 
            
            
               (20)Ainesosaluokissa CMC 3 ja CMC 5 jätetään syötemateriaalien ulkopuolelle orgaanisesta yhdyskuntien kotitalousjätejakeesta peräisin olevat elävät tai kuolleet organismit. Sen sijaan ainesosaluokissa CMC 12, CMC 13 ja CMC 14 jätetään syötemateriaalien ulkopuolelle myös sekalaisesta yhdyskuntajätteestä eikä pelkästään kotitalousjätteestä peräisin olevat elävät ja kuolleet organismit. Näiden säännösten tavoitteena on edistää jätteiden erilliskeräystä kunnissa, kun sekajätteen käytölle ei tarjota mahdollisuuksia. Sama logiikka koskee sekä kotitalouksien että ravintoloiden tai muiden kunnallisten toimijoiden synnyttämää jätettä. Ei ole perusteltua kieltää ainoastaan kotitalouksien sekajätteen käyttöä kompostin ja mädätteen syötemateriaalina. Sekalaisen yhdyskuntajätteen hyödyntämistä koskevan johdonmukaisen ja tiukan lähestymistavan varmistamiseksi ja siten ympäristön suojelun tehostamiseksi on näin ollen tarpeen mukauttaa CMC 3:n ja CMC 5:n säännökset hiljattain käyttöön otettujen CMC 12:n, CMC 13:n ja CMC 14:n säännösten mukaisiksi. 
            
            
               (21)Asetuksessa (EU) 2019/1009 asetetaan valmistajalle velvollisuus esittää tuoteselosteessa luettelo kaikista ainesosista, joita on yli 5 prosenttia tuotteen painosta. Elementti, johon 5 prosentin rajaa sovelletaan, olisi kuitenkin mukautettava asianomaisen lannoitevalmisteen fysikaalisten ominaisuuksien mukaiseksi, eli olisi sallittava niiden ainesosien ilmoittaminen, joita on 5 prosenttia tilavuudesta. Erityisesti niiden valmisteiden osalta, joissa määrä ilmaistaan tilavuutena, on järkevämpää luetella ne ainesosat, joita on 5 prosenttia tilavuudesta, koska ainesosien paino suhteessa tuotteen painoon ei aina ole tiedossa. Tämä helpottaisi tällaisten tuotteiden pääsyä sisämarkkinoille. Nestemäisessä muodossa olevan EU-lannoitevalmisteen osalta on aiheellista merkitä ne ainesosat, joita on yli 5 prosenttia kuivapainosta, koska muuten saattaisi olla tapauksia, joissa vain vesi lueteltaisiin ainesosana. Näin varmistettaisiin, että tuotteet pääsevät sisämarkkinoille asetuksen (EU) 2019/1009 perusteella ainoastaan, jos käyttäjille annetaan asianmukaiset tiedot niiden sisältämistä ainesosista ja nämä voivat käyttää tuotteita turvallisesti. 
            
            
               (22)Orgaanisen kivennäislannoitteen, kiinteän tai nestemäisen epäorgaanisen pääravinnelannoitteen ja epäorgaanisen hivenravinnelannoitteen tuoteselosteessa on lueteltava ilmoitettavien hivenravinteiden nimet ja kemialliset merkit, minkä jälkeen niiden vastaionien nimet. Joissakin tapauksissa EU-lannoitevalmisteiden ainesosissa voi esiintyä ilmoituksen vaativa määrä hivenravinteita luonnostaan. Tämä koskee erityisesti louhituista aineksista saatavia lannoitteita. Tällaisten hivenravinteiden luonnollisen alkuperän vuoksi niiden vastaionien nimiä ei aina voida määrittää analysointiin ja tekniikkaan liittyvien rajoitusten vuoksi. Sen vuoksi ne hivenravinteet, joita ei ole tarkoituksellisesti lisätty EU-lannoitevalmisteeseen, olisi voitava ilmoittaa, vaikka vastaavia vastaioneja ei voida määrittää. Muussa tapauksessa louhituista aineksista saatavia epäorgaanisia hivenravinnelannoitteita ei voitaisi pitää kaupan asetuksen (EU) 2019/1009 nojalla, koska valmistaja ei pystyisi täyttämään tätä merkintävaatimusta. Lisäksi orgaanisten kivennäislannoitteiden ja epäorgaanisten pääravinnelannoitteiden hivenravinnepitoisuuden ilmoittaminen myös ilman vastaavia vastaioneja on hyödyksi sekä loppukäyttäjälle, joka voi mukauttaa lannoitussuunnitelmaa ottamalla huomioon myös hivenravinnepitoisuuden, että ympäristölle, koska näin voidaan välttää liiallista lannoittamista. Vastaionien jättäminen pois tuoteselosteesta ei vaikuta lannoitteiden tehokkuuteen tai turvallisuuteen.
            
            
               (23)Kiinteän epäorgaanisen pääravinnelannoitteen valmistajalla on velvollisuus mainita tuoteselosteessa fyysisen yksikön muoto viittaamalla johonkin neljästä asetuksessa luetellusta muodosta, jotka ovat jauhe, rakeet, prillit ja pelletit. Joissakin tapauksissa ei kuitenkaan ole mahdollista käyttää vain yhtä edellä mainituista muodoista, koska tuotteen fyysisessä muodossa yhdistyy kaksi muotoa kyseisistä neljästä. Sen vuoksi fyysisen yksikön kuvaus ei saisi rajoittua vain yhteen mahdolliseen muotoon, vaan myös muotojen yhdistelmää olisi voitava käyttää, jotta valmistaja voi täyttää tämän merkintävaatimuksen. Fyysisten yksiköiden määritelmien olisi katettava kaikki lannoitetyypit, eivätkä ne saisi rajoittaa sellaisten tuotteiden markkinoille saattamista, jotka muuten täyttävät asetuksen (EU) 2019/1009 vaatimukset. 
            
            
               (24)Asetuksessa (EU) 2019/1009 vahvistetaan kunkin toimintoperusteisen tuoteluokan (PFC) osalta poikkeamia koskevat säännöt tuoteselosteessa ilmoitettavia eri arvoja varten. Asetuksessa (EU) 2019/1009 vahvistetaan sekä negatiivisia poikkeamia (tosiasiallinen arvo ei saa olla pienempi kuin ilmoitettu arvo ja siitä vähennetty negatiivinen poikkeama) että positiivisia poikkeamia (tosiasiallinen arvo ei saa olla suurempi kuin ilmoitettu arvo ja siihen lisätty asiaankuuluva poikkeama). Tämä on erityisen tärkeää ravinteiden ilmoittamisessa, kun valmistajan on varmistettava, ettei ilmoitettu ravinnepitoisuus ole ilmoitetun arvon ja poikkeaman yhteenlaskettua määrää pienempi eikä suurempi, jotta vältetään liian vähäinen ja liiallinen lannoittaminen. 
            
         
         
            
               (25)Joidenkin epäorgaanisille lannoitteille vahvistettujen poikkeamien rajat ovat hyvin kapeat nykyisen teknisen kapasiteetin vuoksi. Tämä koskee ilmoitettavia ravinteita erityisesti silloin, kun ravinteen pitoisuus on suhteellisen pieni koko tuotteeseen nähden. Pieni ravinnepitoisuus tarkoittaa, että myös poikkeama ilmoitetusta arvosta on pieni, koska se ilmaistaan prosenttisosuutena ravinnepitoisuudesta. Näin ollen epäorgaanisten lannoitteiden joihinkin vaatimuksiin sovellettavia poikkeamia olisi laajennettava sen varmistamiseksi, että niissä otetaan tasapainoisesti huomioon valmistajan tekninen kapasiteetti ja asianmukaisten tietojen tarjoaminen loppukäyttäjälle. 
            
            
               (26)Myös maanparannusaineissa olevan orgaanisen hiilen pitoisuutta koskevaa absoluuttisena arvona ilmoitettua poikkeamaa olisi laajennettava. Maanparannusaineissa saattaa olla merkittäviä pitoisuuksia orgaanista hiiltä, mikä ei sinänsä ole ongelmallista, sillä orgaaninen hiili parantaa maaperän laatua rikastamalla sen orgaanisen aineksen pitoisuutta. Tällaisissa tapauksissa on erittäin rajoittavaa sallia vain yhden prosenttiyksikön poikkeama absoluuttisena arvona. Sen vuoksi on aiheellista sallia suurempi absoluuttisena arvona ilmaistu poikkeama mutta säilyttää nykyinen suhteellinen poikkeama ennallaan.  
            
            
               (27)Kasvibiostimulantin ja lannoitevalmisteiden mekaanisen seoksen määrää koskevat poikkeamat olisi otettava käyttöön, koska kyseiset tiedot on annettava tuoteselosteessa. Lannoitevalmisteiden mekaanisten seosten osalta olisi erotettava toisistaan seos, joka on valmistettu sekoittamalla kaksi EU-lannoitevalmistetta ja josta voidaan määrittää kummankin valmisteen osuuden määrä sekä sen perusteella laskea kummallekin valmisteelle jo vahvistettujen poikkeamien keskiarvo, jota voidaan soveltaa koko mekaaniseen seokseen, ja toisaalta toiminnallinen seos, jossa sama materiaali läpäisee kahteen eri toimintoperusteiseen tuoteluokkaan kuuluvien kahden EU-lannoitevalmisteen vaatimustenmukaisuusarvioinnin ja kummankaan valmisteen osuutta seoksessa ei voida määrittää luotettavasti. Jälkimmäisessä tapauksessa seokseen kuuluviin PFC-luokkiin sovellettavista määrää koskevista poikkeamista tiukempaa olisi sovellettava koko seokseen. Valmistajan on siis osoitettava kumpaakin PFC:tä koskevien vaatimusten noudattaminen, mihin kuuluu kummankin PFC:n määrän ilmoittaminen sallittujen poikkeamien mukaisesti. Koska tässä erityistapauksessa kumpikin PFC edustaa 100:aa prosenttia seoksesta, koko seoksen on oltava tiukempien poikkeamarajojen mukainen.     
            
            
               (28)Asetuksen (EU) 2019/1009 perusteella EU-lannoitevalmisteisiin voidaan soveltaa neljää vaatimustenmukaisuuden arviointimenettelyä, joiden monimutkaisuuden taso riippuu valmisteiden ainesosaluokista (CMC) ja tuoteluokasta (PFC): moduulit A, A1, B+C ja D1. 
            
            
               (29)Moduulia D1 on muutettu jätteistä saataviin EU-lannoitevalmisteisiin liittyvien näkökohtien huomioon ottamiseksi. Valmistaja voi soveltaa moduuleja B+C arvioidessaan inhibiittorin (PFC 5) tai kasvibiostimulantin (PFC 6) vaatimustenmukaisuutta riippumatta siitä, mitä ainesosia niissä on. Näin ollen asetuksen (EU) 2019/1009 liitteen IV tekstin tahattomana seurauksena on, että mikään ei estä moduulien B+C soveltamista silloinkin, kun arvioitavana on inhibiittori tai kasvibiostimulantti, joka sisältää sellaisia ainesosia, joiden osalta tiukempi moduuli D1 on pakollinen. EU-lannoitevalmisteeseen on sen PFC:stä riippumatta aiheellista soveltaa tiukkaa vaatimustenmukaisuuden arviointimenettelyä aina, kun valmiste sisältää jätteestä saatavia ainesosia. Näin ollen olisi suojelun korkean ja yhdenmukaisen tason varmistamiseksi sallittava moduulien B+C soveltaminen inhibiittorien ja kasvibiostimulanttien osalta ainoastaan, jos ne eivät sisällä mainittuja ainesosia.  
            
            
               (30)Vaatimustenmukaisuuden arviointimenettelyjen mukaisesti valmistajan on annettava teknisissä asiakirjoissa tieto muun muassa kokonaiskromista, jos sitä on yli 200 mg/kg. Asetuksessa (EU) 2019/1009 ei ilmoiteta, sovelletaanko tätä rajaa kuiva-aineeseen vai tuoreeseen aineeseen. Tätä velvollisuutta ei pystytä täyttämään yhdenmukaisesti koko unionissa, jos ei ole selvää, miten 200 mg/kg olisi laskettava. Kun asetuksessa (EU) 2019/1009 vahvistetaan raja-arvoja haitallisille aineille, muun muassa kuudenarvoiselle kromille (Cr VI), siinä otetaan huomioon kuiva-aine. Siitä syystä myös kokonaiskromin pitoisuus olisi johdonmukaisuuden vuoksi laskettava suhteessa kuiva-aineeseen. 
            
            
               (31)Asetuksen (EU) 2019/1009 muuttamista koskevia kuulemisia on toteutettu paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa
                  27
                vahvistettujen periaatteiden mukaisesti. Lannoitevalmisteita käsittelevää komission asiantuntijaryhmää on kuultu. 
            
            
               (32)Koska asetuksen (EU) 2019/1009 liitteissä I, II, III ja IV vahvistettuja vaatimuksia on sovellettava 16 päivästä heinäkuuta 2022, tämän asetuksen soveltamispäivää on tarpeen lykätä samaan päivään, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) 2019/1009 seuraavasti:
            
            
               (1)Muutetaan liite I tämän asetuksen liitteen I mukaisesti;
            
            
               (2)Muutetaan liite II tämän asetuksen liitteen II mukaisesti;
            
            
               (3)Muutetaan liite III tämän asetuksen liitteen III mukaisesti;
            
            
               (4)Muutetaan liite IV tämän asetuksen liitteen IV mukaisesti.
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 16 päivästä heinäkuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä 23.6.2021
            
         
         
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2019/1009, annettu 5 päivänä kesäkuuta 2019, EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä asetuksen (EY) N:o 2003/2003 kumoamisesta (EUVL L 170, 25.6.2019, s. 1).
               
               
                  
                     (2)
                  
                        Euroopan parlamentin ja neuvoston asetus (EY) N:o 2003/2003, annettu 13 päivänä lokakuuta 2003, lannoitteista (EUVL L 304, 21.11.2003, s. 1).
               
               
                  
                     (3)
                  
                        EUVL L 123, 12.5.2016, s. 1.
               
               
                  
                     (4)
                  
                        Komission asetus (EU) 2019/1871, annettu 7 päivänä marraskuuta 2019, eläinperäisissä elintarvikkeissa esiintyviä muita kuin sallittuja farmakologisesti vaikuttavia aineita koskevista valvonnan toimenpiderajoista ja päätöksen 2005/34/EY kumoamisesta (EUVL L 289, 8.11.2019, s. 41).
               
               
                  
                     (5)
                  
                        Erityisesti: Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1); Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1); Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11); Euroopan parlamentin ja neuvoston direktiivi 2002/32/EY, annettu 7 päivänä toukokuuta 2002, haitallisista aineista eläinten rehuissa (EYVL L 140, 30.5.2002, s. 10).
               
               
                  
                     (6)
                  
                        Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).
               
               
                  
                     (7)
                  
                        UVCB-aineet: koostumukseltaan tuntemattomat tai vaihtelevat aineet, kompleksit reaktiotuotteet tai biologiset materiaalit.
               
               
                  
                     (8)
                  
                        Komission päätös (EU) 2015/2099, annettu 18 päivänä marraskuuta 2015, ekologisista arviointiperusteista EU-ympäristömerkin myöntämiseksi kasvualustoille, maanparannusaineille ja katteelle (EUVL L 303, 20.11.2015, s. 75).
               
               
                  
                     (9)
                  
                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
               
               
                  
                     (10)
                  
                        EUVL L 170, 25.6.2019, s. 1. 
               
               
                  
                     (11)
                  
                        Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1).
               
               
                  
                     (12)
                  
                        Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
               
               
                  
                     (13)
                  
                        Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).
               
               
                  
                     (14)
                  
                        Euroopan parlamentin ja neuvoston direktiivi 2002/32/EY, annettu 7 päivänä toukokuuta 2002, haitallisista aineista eläinten rehuissa (EYVL L 140, 30.5.2002, s. 10).
               
               
                  
                     (15)
                  
                        Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29). 
               
               
                  
                     (16)
                  
                        Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).
               
               
                  
                     (17)
                  
                        Komission asetus (EU) 2019/1871, annettu 7 päivänä marraskuuta 2019, eläinperäisissä elintarvikkeissa esiintyviä muita kuin sallittuja farmakologisesti vaikuttavia aineita koskevista valvonnan toimenpiderajoista ja päätöksen 2005/34/EY kumoamisesta (EUVL L 289, 8.11.2019, s. 41).
               
               
                  
                     (18)
                  
                        Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).
               
               
                  
                     (19)
                  
                        UVCB-aineet: koostumukseltaan tuntemattomat tai vaihtelevat aineet, kompleksit reaktiotuotteet tai biologiset materiaalit.
               
               
                  
                     (20)
                  
                        Komission päätös (EU) 2015/2099, annettu 18 päivänä marraskuuta 2015, ekologisista arviointiperusteista EU-ympäristömerkin myöntämiseksi kasvualustoille, maanparannusaineille ja katteelle (EUVL L 303, 20.11.2015, s. 75).
               
               
                  
                     (21)
                  
                        Euroopan parlamentin ja neuvoston asetus (EY) N:o 2003/2003, annettu 13 päivänä lokakuuta 2003, lannoitteista (EUVL L 304, 21.11.2003, s. 1).
               
               
                  
                     (22)
                  
                        RAC ECHA. 2020. Opinion on an Annex XV dossier proposing restrictions on intentionally added microplastics (ECHA/RAC/RES-O -0000006790-71-01/F).
               
               
                  
                     (23)
                  
                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
               
               
                  
                     (24)
                  
                        Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).
               
               
                  
                     (25)
                  
                        Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1).
               
               
                  
                     (26)
                  
                        Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).
               
               
                  
                     (27)
                  
                        Euroopan parlamentin, Euroopan unionin neuvoston ja Euroopan komission välinen toimielinten sopimus paremmasta lainsäädännöstä (EUVL L 123, 12.5.2016, s. 1).
               
            
      
    ---documentbreak--- 
      
         
         
            
            
               LIITE I
            
            
            
               Muutetaan asetuksen (EU) 2019/1009 liitteessä I oleva II osa seuraavasti:
            
            
               (1)Korvataan 5 kohta seuraavasti:
            
            
               ”5. 
                     EU-lannoitevalmisteessa saa esiintyä Euroopan parlamentin ja neuvoston asetuksessa (EY) N:o 470/2009* tarkoitetun farmakologisesti vaikuttavan aineen jäämiä ainoastaan, jos kyseinen aine joko 
            
            
               –sisältyy komission asetuksen (EU) N:o 37/2010** liitteessä olevaan taulukkoon 1, tai 
            
            
               –sille on vahvistettu valvonnan toimenpideraja komission asetuksen (EU) 2019/1871*** mukaisesti ja ainetta tai sen jäämiä esiintyy EU-lannoitevalmisteessa kyseisen toimenpiderajan alittava määrä.”
            
            
               (2)Lisätään 5 a kohta seuraavasti:
            
            
               ”5 a. 
                     EU-lannoitevalmiste saa sisältää asetuksen (EY) N:o 1107/2009 2 artiklan 2 kohdassa tarkoitettua tehoainetta ainoastaan, jos kyseisellä EU-lannoitevalmisteella ei ole mainitun asetuksen 2 artiklan 1 kohdassa tarkoitettua kasvinsuojelutoimintoa.”.
            
            
               (3)Korvataan jaksossa TOIMINTOPERUSTEINEN TUOTELUOKKA (PFC) 1(C)(II)(A) olevan 2 kohdan taulukossa 
            
            
               (a)typologiaa ”Hivenravinnelannoitesuola” koskeva rivi seuraavasti:
            
            
                     
                        ”Hivenravinnelannoitesuola 
                     
                  
                  
                     
                        Kemiallisesti saatu yksiravinteinen kiinteä epäorgaaninen hivenravinnelannoite, joka sisältää pääasiallisena ainesosana ionirakenteista kivennäisaineen suolaa 
                     
                  
                  
                     
                        10 massaprosenttia hivenravinnelannoitesuolasta on oltava hivenravinnetta” 
                     
                  
               
               (b)Korvataan typologiaa ”UVCB (5)-rautakelaatit” koskeva rivi seuraavasti:
            
            
                     
                        ”UVCB
                        
                            (5)
                        
                         -hivenravinnekelaatit
                     
                  
                  
                     
                        Vesiliukoinen yksiravinteinen epäorgaaninen hivenravinnelannoite, joka saadaan ilmoitetusta hivenravinteesta ja liitteessä II olevan II osan ainesosaluokan (CMC) 1 yhdestä tai useammasta vaatimukset täyttävästä kelaatinmuodostajasta kemiallisen reaktion tuloksena
                     
                  
                  
                     
                              
                                 —
                              
                           
                           
                              
                                 5 massaprosenttia UVCB-hivenravinnekelaateista on oltava vesiliukoista hivenravinnetta, ja
                              
                              
                                 vähintään 80 prosenttia vesiliukoisesta hivenravinteesta on oltava kelatoitu (kelatoitu fraktio) ja vähintään 50 prosenttia vesiliukoisesta hivenravinteesta on oltava kelatoitu liitteessä II olevan II osan ainesosaluokan (CMC) 1 vaatimukset täyttävällä kelaatinmuodostajalla
                              
                           
                        
                  
               
               5 UVCB: koostumukseltaan tuntemattomat tai vaihtelevat aineet, kompleksit reaktiotuotteet tai biologiset materiaalit.”
            
            
               (4)Lisätään toimintoperusteista tuoteluokkaa (PFC) 3(B) koskeva 4 kohta seuraavasti: 
            
            
               ”4. 
                     Epäorgaanisessa maanparannusaineessa, joka sisältää orgaanista hiiltä (Corg) enemmän kuin 1 massaprosentin, esiintyvät patogeenit eivät saa ylittää seuraavassa taulukossa esitettyjä rajoja: 
            
            
         
         
            
                     
                        Testattavat mikro-organismit
                     
                  
                  
                     
                        Näytteenottosuunnitelmat
                     
                  
                  
                     
                        Raja
                     
                  
               
                     
                  
                  
                     
                        n
                     
                  
                  
                     
                        c
                     
                  
                  
                     
                        m
                     
                  
                  
                     
                        M
                     
                  
               
                     
                        Salmonella spp.
                     
                  
                  
                     
                        5
                     
                  
                  
                     
                        0
                     
                  
                  
                     
                        0
                     
                  
                  
                     
                        Ei esiinny 25 g:ssa tai 25 ml:ssa
                     
                  
               
                     
                        Escherichia coli tai Enterococcaceae 
                     
                  
                  
                     
                        5
                     
                  
                  
                     
                        5
                     
                  
                  
                     
                        0
                     
                  
                  
                     
                        1 000 1 g:ssa tai 1 ml:ssa
                     
                  
               
               jossa:
            
            
                     
                        n
                     
                  
                  
                     
                        =
                     
                  
                  
                     
                         testattavien näytteiden lukumäärä,
                     
                  
               
                     
                        c
                     
                  
                  
                     
                        =
                     
                  
                  
                     
                         sellaisten näytteiden lukumäärä, joissa pesäkkeen muodostavina yksikköinä ilmaistu bakteerien lukumäärä on m:n ja M:n välillä,
                     
                  
               
                     
                        m 
                     
                  
                  
                     
                        = 
                     
                  
                  
                     
                         tyydyttävänä pidetyn, pesäkkeen muodostavina yksikköinä ilmaistun bakteerien lukumäärän raja-arvo,
                     
                  
               
                     
                        M
                     
                  
                  
                     
                        = 
                     
                  
                  
                     
                         pesäkkeen muodostavina yksikköinä ilmaistun bakteerien lukumäärän enimmäisarvo.”
                     
                  
               
               (5)Lisätään toimintoperusteista tuoteluokkaa (PFC) 4 koskeva 2 a kohta seuraavasti:
            
            
               ”2 a. 
                     Poiketen siitä, mitä 2 kohdan d alakohdassa säädetään, kokonaan mineraaliainesosista koostuvassa ja ammattimaiseen puutarha-, viherkatto- tai viherseinäkäyttöön tarjottavassa kasvualustassa esiintyvää nikkeliä (Ni) koskevaa raja-arvoa sovelletaan kyseisen haitallisen aineen biologisesti saatavissa olevaan pitoisuuteen.” 
            
            
            
               * Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).
            
            
               ** Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).
            
            
               *** Komission asetus (EU) 2019/1871, annettu 7 päivänä marraskuuta 2019, eläinperäisissä elintarvikkeissa esiintyviä muita kuin sallittuja farmakologisesti vaikuttavia aineita koskevista valvonnan toimenpiderajoista ja päätöksen 2005/34/EY kumoamisesta (EUVL L 289, 8.11.2019, s. 41).
            
            
               
            
            
            
               LIITE II
            
            
            
               Muutetaan asetuksen (EU) 2019/1009 liitteessä II oleva II osa seuraavasti:
            
            
               (1)Muutetaan ainesosaluokka (CMC) 1 seuraavasti:
            
            
               (a)Korvataan 1 kohdan f alakohta seuraavasti:
            
            
                ”f) 
                     polymeerit, muut kuin 
            
            
               –polymeerit, joiden polymerisointiprosessi on tapahtunut luonnossa, niiden uuttamiseen käytetystä uuttamisprosessista riippumattomasti, ja joita ei ole muunnettu kemiallisesti asetuksen (EY) N:o 1907/2006 3 artiklan 40 kohdassa tarkoitetulla tavalla,
            
            
               –biohajoavat polymeerit, tai
            
         
         
            
               –polymeerit, joiden vesiliukoisuus on suurempi kuin 2 g/l seuraavissa olosuhteissa:
            
            
               –lämpötila 20⁰ C 
            
            
               –pH 7 
            
            
               –kuormitus: 10 g/1000 ml 
            
            
               –testiaika: 24 h,”. 
            
            
               (b)Korvataan 3 kohdan a alakohdan viimeinen virke seuraavasti:
            
            
               ”EU-lannoitevalmisteen on pysyttävä vakaana liuoksessa, jonka pH on hyväksyttävän vakauden takaavaksi ilmoitetulla vaihteluvälillä, vähintään kolme päivää.” 
            
            
               (2)Korvataan ainesosaluokassa (CMC) 2 ensimmäinen kappale seuraavasti:
            
            
               ”EU-lannoitevalmiste voi sisältää kasveja, kasvien osia tai kasviuutteita, joita ei ole käsitelty muutoin kuin leikkaamalla, jauhamalla, murskaamalla, siivilöimällä, seulomalla, linkoamalla, puristamalla, kuivaamalla, pakastekäsittelyllä, pakastekuivaamalla, uuttamalla vedellä tai ylikriittisellä hiilidioksidiuutolla tai kuiduttamalla enintään 100 °C:n lämpötilassa ilman muita lisäaineita kuin vettä.”
            
            
               (3)Muutetaan ainesosaluokka (CMC) 3 seuraavasti:
            
            
               (a)Poistetaan 1 kohdan b alakohta. 
            
            
               (b)Korvataan 1 kohdan c alakohta seuraavasti:
            
            
               ”c) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia:
            
            
               i) sekalaisesta yhdyskuntajätteestä saatavat materiaalit;
            
            
               ii) jätevesiliete, teollisuusliete tai ruoppausliete; sekä
            
            
               iii) asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet.”
            
            
               (c)Korvataan 1 kohdan e alakohdan johdantolause seuraavasti:
            
            
               ”e) mikä tahansa a tai c alakohdassa tai 1 a kohdassa luetelluista materiaaleista, joka:”.
            
            
               (d)Lisätään 1 a kohta seuraavasti:
            
            
               ”1 a. Sen estämättä, mitä 1 kohdassa säädetään, EU-lannoitevalmiste voi sisältää kompostia, joka on saatu kompostoimalla aerobisesti luokkiin 2 tai 3 kuuluvia aineksia tai niistä johdettuja tuotteita, asetuksen (EY) N:o 1069/2009 32 artiklan 1 ja 2 kohdassa vahvistettujen edellytysten ja sen 32 artiklan 3 kohdassa tarkoitettujen menettelyjen mukaisesti, joko yksinään tai sekoitettuna 1 kohdassa tarkoitettuihin syötemateriaaleihin, edellyttäen että:
            
         
         
            
               (a)valmistusketjun päätepiste on määritetty asetuksen (EY) N:o 1069/2009 5 artiklan 2 kohdan kolmannen alakohdan mukaisesti, ja
            
            
               (b)2 ja 3 kohdan edellytykset täyttyvät.”
            
            
               (e)Korvataan 2 kohdan a alakohta seuraavasti:
            
            
               ”a) jossa 1 ja 1 a kohdassa tarkoitettujen syötemateriaalien käsittelyyn käytetyt tuotantolinjat on selkeästi erotettu tuotantolinjoista, joilla käsitellään muita kuin 1 ja 1 a kohdassa tarkoitettuja syötemateriaaleja, ja”.
            
            
            
               (4)Muutetaan ainesosaluokka (CMC) 5 seuraavasti: 
            
            
               (a)Poistetaan 1 kohdan b alakohta.
            
            
               (b)Korvataan 1 kohdan c alakohta seuraavasti:
            
            
               ”c) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia:
            
            
                i) sekalaisesta yhdyskuntajätteestä saatavat materiaalit;
            
            
               ii) jätevesiliete, teollisuusliete tai ruoppausliete;
            
            
               iii) asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet.”
            
            
               (c)Korvataan 1 kohdan e alakohdan johdantolause seuraavasti:
            
            
               ”e) mikä tahansa a tai c alakohdassa tai 1 a kohdassa luetelluista materiaaleista, joka:”.
            
            
               (d)Lisätään 1 a kohta seuraavasti:
            
            
               ”1 a. Sen estämättä, mitä 1 kohdassa säädetään, EU-lannoitevalmiste voi sisältää mädätettä, joka on saatu mädättämällä anaerobisesti luokkiin 2 tai 3 kuuluvia aineksia tai niistä johdettuja tuotteita, asetuksen (EY) N:o 1069/2009 32 artiklan 1 ja 2 kohdassa vahvistettujen edellytysten ja sen 32 artiklan 3 kohdassa tarkoitettujen menettelyjen mukaisesti, joko yksinään tai sekoitettuna 1 kohdassa tarkoitettuihin syötemateriaaleihin, edellyttäen että:
            
            
               (a)valmistusketjun päätepiste on määritetty asetuksen (EY) N:o 1069/2009 5 artiklan 2 kohdan kolmannen alakohdan mukaisesti, ja
            
            
               (b)2 ja 3 kohdan edellytykset täyttyvät.”
            
            
               (e)Korvataan 2 kohdan a alakohta seuraavasti:
            
            
               ”a) jossa 1 ja 1 a kohdassa tarkoitettujen syötemateriaalien käsittelyyn käytetyt tuotantolinjat on selkeästi erotettu tuotantolinjoista, joilla käsitellään muita kuin 1 ja 1 a kohdassa tarkoitettuja syötemateriaaleja, ja”.
            
         
         
            
               (5)Korvataan ainesosaluokkaa (CMC) 11 koskevan 1 kohdan b alakohta seuraavasti:
            
            
                ”b) polymeerit, muut kuin 
            
            
               –polymeerit, joiden polymerisointiprosessi on tapahtunut luonnossa, niiden uuttamiseen käytetystä uuttamisprosessista riippumattomasti, ja joita ei ole muunnettu kemiallisesti asetuksen (EY) N:o 1907/2006 3 artiklan 40 kohdassa tarkoitetulla tavalla,
            
            
               –biohajoavat polymeerit, tai 
            
            
               –polymeerit, joiden vesi-liukoisuus on suurempi kuin 2 g/l seuraavissa olosuhteissa:
            
            
               –lämpötila 20⁰ C 
            
            
               –pH 7 
            
            
               –kuormitus: 10 g/1000 ml 
            
            
               –testiaika: 24 h,”. 
            
            
               LIITE III
            
            
            
               Muutetaan asetuksen (EU) 2019/1009 liite III seuraavasti:
            
            
               (1)Muutetaan I osa seuraavasti:
            
            
               (a)Korvataan 1 kohdan h alakohta seuraavasti:
            
            
               ”h) 
                     luettelo kaikista ainesosista, joita on yli 5 prosenttia tuotteen painosta tai tilavuudesta, tai nestemäisessä muodossa olevan tuotteen kuivapainosta, alenevassa suuruusjärjestyksessä, mukaan lukien maininta tämän asetuksen liitteessä II olevassa I osassa tarkoitetusta asianomaisesta ainesosaluokasta (CMC). Jos ainesosa on aine tai seos, se on tunnistettava asetuksen (EY) N:o 1272/2008 18 artiklan mukaisesti. Luonnossa esiintyvät aineet voidaan tunnistaa niiden mineraalien nimillä.”
            
            
               (b)Korvataan 3 kohta seuraavasti: 
            
            
               ”3. 
                     Jos EU-lannoitevalmiste sisältää ainesosan, johon sovellettaisiin Euroopan parlamentin ja neuvoston asetuksen (EY) N:o 470/2009 tai asetuksen (EU) N:o 1831/2003* nojalla vahvistettuja jäämien enimmäismääriä, Euroopan parlamentin ja neuvoston asetuksen (EY) N:o 396/2005** mukaisesti vahvistettuja jäämien enimmäismääriä tai neuvoston asetuksen (ETY) 315/93*** tai Euroopan parlamentin ja neuvoston direktiivin 2002/32/EY**** nojalla vahvistettuja enimmäispitoisuuksia, jos se saatettaisiin markkinoille elintarvikkeena tai rehuna, ja kyseisessä ainesosassa on tiettyä ainetta yli sitä koskevan enimmäismäärän (jonkin sitä koskevista enimmäismääristä), on ilmoitettava kyseisen aineen enimmäispitoisuus EU-lannoitevalmisteessa ja varoitettava siitä, että EU-lannoitevalmistetta ei saa käyttää tavalla, joka aiheuttaa riskin kyseisten enimmäismäärien ylittymisestä elintarvikkeissa tai rehuissa.” 
            
            
               (c)Korvataan 7 kohta seuraavasti:
            
            
                ”7. Jos EU-lannoitevalmiste on liitteessä I olevan II osan toimintoperusteista tuoteluokkaa (PFC) 4 koskevassa 2 a kohdassa tarkoitettu kasvualusta tai jos se sisältää liitteessä II olevan II osan ainesosaluokkaa (CMC) 9 koskevassa 1 kohdan c alakohdassa tarkoitetun, valmisteen sideaineena toimivan polymeerin, käyttäjää on ohjeistettava välttämään valmisteen kosketusta maaperään ja varmistamaan yhteistyössä valmistajan kanssa valmisteen oikea loppukäsittely käytön päätyttyä.”
            
            
               (2)Muutetaan II osa seuraavasti:
            
         
         
            
               (a)Toimintoperusteista tuoteluokka (PFC) 1(B) koskevassa 5 kohdassa: 
            
            
               i) Korvataan a alakohta seuraavasti: 
            
            
               ”a) ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn), minkä jälkeen niiden vastaionien nimet, jos kyseiset ilmoitettavat hivenravinteet on lisätty tarkoituksellisesti;”.
            
            
               ii) Korvataan c alakohta seuraavasti: 
            
            
                ”c) kun ilmoitettavat hivenravinteet on kelatoitu yhdellä tai useammalla kelaatinmuodostajalla tai kompleksoitu yhdellä tai useammalla kompleksinmuodostajalla: 
            
            
               –hivenravinteen nimen ja kemiallisen merkin jälkeen seuraava ilmaisu tapauksen mukaan:
            
            
               ”kelatoitu …lla/llä [kelaatinmuodostajien nimi tai lyhenne]” / ”kompleksoitu …lla/llä [kompleksinmuodostajien nimi tai lyhenne]” / ”kelatoitu …lla/llä [kelaatinmuodostajien nimi tai lyhenne] ja kompleksoitu …lla/llä [kompleksinmuodostajien nimi tai lyhenne]”;
            
            
               –kelatoidun/kompleksoidun hivenravinteen määrä massaprosentteina;”.
            
            
               iii) Lisätään c a alakohta seuraavasti: 
            
            
               ”c a) jos ilmoitettavat hivenravinteet on kelatoitu yhdellä tai useammalla kelaatinmuodostajalla, pH:n vaihteluväli, joka takaa hyväksyttävän vakauden;”. 
            
            
               iv) Poistetaan d alakohta.
            
            
               (b)Toimintoperusteisessa tuoteluokassa (PFC) 1(C)(I)(a):
            
            
               i) Korvataan 3 kohta seuraavasti:
            
            
               ”3. Tuotteen fyysisen yksikön muoto on ilmoitettava käyttäen jotakin seuraavista maininnoista tai niistä kahden tai useamman yhdistelmää: 
            
            
               a) rakeina;
            
            
               b) pelletteinä;
            
            
               c) jauheena, jos tuotteesta vähintään 90 massaprosenttia läpäisee 1 mm:n seulan; tai
            
            
               d) prilleinä.”
            
            
               ii) 8 kohdassa:
            
            
               –Korvataan a alakohta seuraavasti:
            
         
         
            
               ”a) ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn), minkä jälkeen niiden vastaionien nimet, jos kyseiset ilmoitettavat hivenravinteet on lisätty tarkoituksellisesti;”.
            
            
               –Korvataan c alakohta seuraavasti:
            
            
               ”c) kun ilmoitettavat hivenravinteet on kelatoitu yhdellä tai useammalla kelaatinmuodostajalla tai kompleksoitu yhdellä tai useammalla kompleksinmuodostajalla: 
            
            
               –hivenravinteen nimen ja kemiallisen merkin jälkeen seuraava ilmaisu tapauksen mukaan:
            
            
               ”kelatoitu …lla/llä [kelaatinmuodostajien nimi tai lyhenne]” / ”kompleksoitu …lla/llä [kompleksinmuodostajien nimi tai lyhenne]” / ”kelatoitu …lla/llä [kelaatinmuodostajien nimi tai lyhenne] ja kompleksoitu …lla/llä [kompleksinmuodostajien nimi tai lyhenne]”;
            
            
               –kelatoidun/kompleksoidun hivenravinteen määrä massaprosentteina;”.
            
            
               –Lisätään c a alakohta seuraavasti:
            
            
                ”c a) jos ilmoitettavat hivenravinteet on kelatoitu yhdellä tai useammalla kelaatinmuodostajalla, pH:n vaihteluväli, joka takaa hyväksyttävän vakauden;”. 
            
            
               –Poistetaan d alakohta.
            
            
               (c)Toimintoperusteista tuoteluokkaa (PFC) 1(C)(I)(b) koskevassa 6 kohdassa: 
            
            
               i) Korvataan a alakohta seuraavasti:
            
            
               ”a) ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn), minkä jälkeen niiden vastaionien nimet, jos kyseiset ilmoitettavat hivenravinteet on lisätty tarkoituksellisesti;”.
            
            
               ii) Korvataan c alakohta seuraavasti:
            
            
               ”c) kun ilmoitettavat hivenravinteet on kelatoitu yhdellä tai useammalla kelaatinmuodostajalla tai kompleksoitu yhdellä tai useammalla kompleksinmuodostajalla: 
            
            
               –hivenravinteen nimen ja kemiallisen merkin jälkeen seuraava ilmaisu tapauksen mukaan:
            
            
               ”kelatoitu …lla/llä [kelaatinmuodostajien nimi tai lyhenne]” / ”kompleksoitu …lla/llä [kompleksinmuodostajien nimi tai lyhenne]” / ”kelatoitu …lla/llä [kelaatinmuodostajien nimi tai lyhenne] ja kompleksoitu …lla/llä [kompleksinmuodostajien nimi tai lyhenne]”;
            
            
               –kelatoidun/kompleksoidun hivenravinteen määrä massaprosentteina;”.
            
            
               iii) Lisätään c a alakohta seuraavasti:
            
            
               ”c a) jos ilmoitettavat hivenravinteet on kelatoitu yhdellä tai useammalla kelaatinmuodostajalla, pH:n vaihteluväli, joka takaa hyväksyttävän vakauden;”. 
            
            
               iv) Poistetaan d alakohta.
            
         
         
            
               (d)Toimintoperusteisessa tuoteluokassa (PFC) 1(C)(II): 
            
            
               i) Korvataan 1 kohta seuraavasti:
            
            
               ”1. Epäorgaanisen hivenravinnelannoitteen sisältämien ilmoitettavien hivenravinteiden nimet ja kemialliset merkit on lueteltava seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn), minkä jälkeen niiden vastaionien nimet, jos kyseiset ilmoitettavat hivenravinteet on lisätty tarkoituksellisesti.”
            
            
               ii) Korvataan 2 kohta seuraavasti:
            
            
                ”2. Kun ilmoitettava hivenravinne on kelatoitu yhdellä tai useammalla kelaatinmuodostajalla ja jokainen kelaatinmuodostaja voidaan yksilöidä ja kvantifioida ja kelaatinmuodostaja kelatoi vähintään 1-prosenttisesti vesiliukoisen hivenravinteen, tai kun ilmoitettava hivenravinne on kompleksoitu yhdellä tai useammalla kompleksinmuodostajalla, hivenravinteen nimen ja kemiallisen merkin jälkeen on lisättävä seuraavat ilmaukset tapauksen mukaan:
            
            
               –”kelatoitu …lla/llä [kelaatinmuodostajien nimi tai lyhenne]” / ”kompleksoitu …lla/llä [kompleksinmuodostajien nimi tai lyhenne]” / ”kelatoitu …lla/llä [kelaatinmuodostajien nimi tai lyhenne] ja kompleksoitu …lla/llä [kompleksinmuodostajien nimi tai lyhenne]”, 
            
            
               –kelatoidun/kompleksoidun hivenravinteen määrä massaprosentteina.”
            
            
               iii) Lisätään 2 a kohta seuraavasti: 
            
            
               ”2 a. Jos ilmoitettavat hivenravinteet on kelatoitu yhdellä tai useammalla kelaatinmuodostajalla, on ilmoitettava pH:n vaihteluväli, joka takaa hyväksyttävän vakauden.”
            
            
               iv) Poistetaan 3 kohta.
            
            
               (3)Muutetaan III osa seuraavasti:
            
            
               (a)Toimintoperusteisessa tuoteluokassa (PFC) 1(C): 
            
            
               i) Korvataan ensimmäinen taulukko seuraavasti:
            
            
                     
                         ”Ilmoitettavan ravinteen muodot ja muut ilmoitettavat parametrit
                     
                     
                  
                  
                     
                        Ilmoitettavan pääravinnepitoisuuden ja muiden ilmoitettavien parametrien sallitut poikkeamat
                     
                  
               
                     
                        Typen (N) ilmoitettavat muodot
                     
                  
                  
                     
                        ± 25 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2 prosenttiyksikköä 
                     
                  
               
                     
                        Fosforipentoksidin (P2O5) ilmoitettavat muodot
                     
                  
                  
                     
                        ± 25 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2 prosenttiyksikköä 
                     
                  
               
                     
                        Kaliumoksidin (K2O) ilmoitettavat muodot
                     
                  
                  
                     
                        ± 25 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2 prosenttiyksikköä 
                     
                  
               
                     
                        Typen (N), fosforipentoksidin (P2O5) tai kaliumoksidin (K2O) ilmoitettavat muodot kaksiravinteisissa lannoitteissa
                     
                  
                  
                     
                        ± 1,5 prosenttiyksikköä absoluuttisena arvona
                     
                  
               
                     
                        Typen (N), fosforipentoksidin (P2O5) tai kaliumoksidin (K2O) ilmoitettavat muodot kolmiravinteisissa lannoitteissa
                     
                  
                  
                     
                        ± 1,9 prosenttiyksikköä absoluuttisena arvona
                     
                  
               
                     
                        Magnesiumoksidin (MgO), kalsiumoksidin (CaO), rikkitrioksidin (SO3) kokonaismäärät ja vesiliukoiset määrät
                     
                  
                  
                     
                         – 50 ja + 100 %:n suhteellinen poikkeama kyseisten ravinteiden ilmoitetusta pitoisuudesta kuitenkin niin, että se on absoluuttisena arvona enintään –2 ja +4 prosenttiyksikköä 
                     
                  
               
                     
                        Natriumoksidin (Na2O) kokonaismäärä ja vesiliukoinen määrä
                     
                  
                  
                     
                        – 25 % ilmoitetusta pitoisuudesta kuitenkin niin, että se on absoluuttisena arvona enintään 0,9 prosenttiyksikköä
                           + 50 % ilmoitetusta pitoisuudesta kuitenkin niin, että se on absoluuttisena arvona enintään 1,8 prosenttiyksikköä
                     
                  
               
                     
                        Raekokojakauma
                     
                  
                  
                     
                        ± 20 %:n suhteellinen poikkeama tietyn seulan läpäisevän materiaalin ilmoitetusta prosenttiosuudesta
                     
                  
               
                     
                        Määrä
                     
                  
                  
                     
                        ± 1 %:n suhteellinen poikkeama ilmoitetusta arvosta”.
                     
                  
               
               ii) Korvataan toinen taulukko seuraavasti:
            
            
                     
                        ”Hivenravinne
                     
                  
                  
                     
                        Hivenravinnemuotojen ilmoitettavan pitoisuuden sallitut poikkeamat
                     
                  
               
                     
                        Pitoisuus enintään 2 %
                     
                  
                  
                     
                        ± 50 % ilmoitetusta arvosta
                     
                  
               
                     
                        Pitoisuus yli 2 % ja enintään 10 %
                     
                  
                  
                     
                        ± 50 % ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä
                     
                  
               
                     
                        Pitoisuus yli 10 %
                     
                  
                  
                     
                        ± 1,0 prosenttiyksikköä absoluuttisena arvona”
                     
                  
               
            
            
               (b)Korvataan toimintoperusteisessa tuoteluokassa (PFC) 3 oleva toinen rivi, jossa vahvistetaan orgaanista hiiltä koskeva poikkeama, seuraavasti:
            
            
                     
                         ”Orgaaninen hiili (Corg)
                     
                  
                  
                     
                        ± 10 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 3,0 prosenttiyksikköä”
                     
                  
               
         
            
            
               (c)Lisätään jakson ”TOIMINTOPERUSTEINEN TUOTELUOKKA (PFC) 5: INHIBIITTORIT” jälkeen jakso seuraavasti:
            
            
                ”TOIMINTOPERUSTEINEN TUOTELUOKKA (PFC) 6: KASVIBIOSTIMULANTIT
            
            
               Kasvibiostimulantin määrä saa poiketa ± 5 % ilmoitetusta arvosta.”
            
            
               (d)Lisätään toimintoperusteisen tuoteluokan (PFC) 7 alkuun taulukko seuraavasti:
            
            
            
                     
                        Ilmoitettava parametri
                     
                  
                  
                     
                        Ilmoitettavan parametrin sallittu poikkeama
                     
                  
               
                     
                        Määrä
                     
                  
                  
                     
                        Poikkeama on kunkin ainesosana olevan EU-lannoitevalmisteen suhteellisen osuuden summa kerrottuna kyseisen lannoitevalmisteen toimintoperusteiseen tuoteluokkaan sovellettavalla poikkeamalla. Jos kunkin EU-lannoitevalmisteen osuutta lannoitevalmisteiden mekaanisessa seoksessa ei voida määrittää, sallittu poikkeama on sen toimintoperusteisen tuoteluokan poikkeama, jossa määrää koskeva poikkeaman arvo on tiukin.
                     
                  
               
            
               * Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29). 
            
            
                ** Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
            
            
               *** Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1).
            
            
               **** Euroopan parlamentin ja neuvoston direktiivi 2002/32/EY, annettu 7 päivänä toukokuuta 2002, haitallisista aineista eläinten rehuissa (EYVL L 140, 30.5.2002, s. 10).
            
            
            
               LIITE IV
            
            
            
               Muutetaan asetuksen (EU) 2019/1009 liite IV seuraavasti:
            
            
               (1)Korvataan I osan 3.2 kohta seuraavasti:
            
            
               ”3.2 Moduulia B ja sitä seuraavaa moduulia C voidaan soveltaa myös toimintoperusteisessa tuoteluokassa (PFC) 7 tarkoitettuun lannoitevalmisteiden mekaaniseen seokseen.”
            
            
               (2)Muutetaan II osa seuraavasti:
            
            
               (a)Moduulissa A olevassa 2.2 kohdassa: 
            
         
         
            
               i) Korvataan g alakohta seuraavasti:
            
            
               ”g) suoritettujen laskelmien tulokset, suoritetut tarkastukset jne.,”.
            
            
               ii) Korvataan j alakohta seuraavasti:
            
            
                ”j) kun EU-lannoitevalmiste sisältää kokonaiskromia (Cr) yli 200 mg/kg kuiva-aineesta, on annettava tiedot kokonaiskromin (Cr) enimmäismäärästä ja tarkasta lähteestä.”
            
            
               (b)Korvataan moduulissa A1 olevan 2.2 kohdan h alakohta seuraavasti:
            
            
               ”h) suoritettujen laskelmien tulokset, suoritetut tarkastukset jne.,”.
            
            
               (c)Moduulissa B olevassa 2.2 kohdassa: 
            
            
               i) Korvataan g alakohta seuraavasti:
            
            
               ”g) suoritettujen laskelmien tulokset, suoritetut tarkastukset jne.,”.
            
            
               ii) Korvataan k alakohta seuraavasti:
            
            
               ”k) kun EU-lannoitevalmiste sisältää kokonaiskromia (Cr) yli 200 mg/kg kuiva-aineesta, on annettava tiedot kokonaiskromin (Cr) enimmäismäärästä ja tarkasta lähteestä.”
            
            
               (d)Moduulissa D1 olevassa 2.2 kohdassa: 
            
            
               i) Korvataan g alakohta seuraavasti:
            
            
               ”g) suoritettujen laskelmien tulokset, suoritetut tarkastukset jne.,”.
            
            
               ii) Korvataan k alakohta seuraavasti:
            
            
               ”k) kun EU-lannoitevalmiste sisältää kokonaiskromia (Cr) yli 200 mg/kg kuiva-aineesta, on annettava tiedot kokonaiskromin (Cr) enimmäismäärästä ja tarkasta lähteestä.”